Jurnalistul Cristian Tudor Popescu a repostat pe rețelele sociale un text pe care l-a scris în trecut, făcând astfel haz de necaz în legătură cu situația politică din România înainte de valul de alegeri care urmează.
"Amintiri din Cașghiria. Iată un text publicat în urmă cu niște ani, care, din nefericire, nu și-a pierdut semnificațiile în acest an electoral", a scris CTP în deschidere.
Mai departe, jurnalistul a inventat un interviu cu Excelenţa Sa Buro Geir, ambasadorul Republicii Caşghiria la Bucureşti, țară care, evident, nu există.
"Excelenţă, se împlineşte un an de când v-aţi început mandatul şi cred că aveţi o viziune formată asupra politicii din România, dacă ne gândim şi că Republica Caşghiria a traversat în ultimele decenii o perioadă de tranziţie foarte asemănătoare cu a noastră, inclusiv criza", spune CTP înainte de a da niște răspunsuri hazlii despre personaje politice precum Traian Băsescu, Elena Udrea, Ion Iliescu sau Mircea Geoană, așa cum se poate vedea mai jos.